วันนี้ผมได้แวะทานข้าวมันไก่ชื่อดังย่านอ้อมน้อยอีกครั้ง หลังจากไม่ได้ผ่านมาแถวอ้อมน้อยมาเกือบ1ปีนะครับ ร้านนี้ดังมากคนในพื้นที่รู้จักดี ผมเคยไปช่วงบ่ายแต่ร้านปิดเพราะทางจังหวัดมาเหมาเพื่อไปจัดงานของจังหวัดครับ วันนี้ผมมาทานช่วงเที่ยงก็ต้องรอกันตามระเบียบเพราะเป็นร้านที่มีลูกค้ามาก เมื่อได้ที่นั่งและสั่งอาหารก็ต้องรอนานนิดนึงนะครับ ต้องใจเย็นๆเพราะลูกค้าเต็มร้านและมีลูกค้าสั่งกลับบ้านด้วยครับ เมื่ออาหารมาถึงสิ่งแรกที่ผมรู้สึกเลยคือกลิ่นหอมของข้าวที่ลอยมาแตะจมูก เนื้อไก่นุ่มมากอร่อยครับ น้ำจิ่มก็อร่อยยยยย แต่ที่ร้านนี้ไม่เหมือนร้านอื่นก็ตรงที่น้ำซุปที่เสริฟเป็น ซุปต้มยำครับ ทำให้รสชาติของอาหารมื้อนี้เข้มข้นขึ้นมาก ถ้าเพื่อนๆที่ชอบทานข้าวมันไก่และไม่เกี่ยงว่าร้านอาจจะไม่สะอาดเท่าที่ควร ก็มาลองร้านนี้ได้เลยครับ